Predavanje mag. Gregorja Jazbeca “Analiza bitke na Sutjeski”

Park vojaške zgodovine vabi na predavanje mag. Gregorja Jazbeca “Analiza bitke na Sutjeski“.

Pridružite se nam v sredo, 6. marca 2019, ob 18. uri v Komandi v Parku vojaške zgodovine.

Mag. Gregor Jazbec je vojaški psiholog in predavatelj vojaške psihologije na Centru vojaških šol Slovenske vojske. Poučuje predvsem na podlagi analiz zgodovinskih primerov bitk in spopadov, pri čemer se orientira na elemente vodenja in delovanja ljudi v ekstremnih razmerah. Predavatelj bo predstavil svoj najnovejši študijski primer, bitko na Sutjeski. V predavanju bo najprej orisal geopolitične razmere, v katere je bila bitka umeščena, nato predstavil njene akterje s poudarkom na ključnih poveljnikih ter potek bitke in zaključil z analizo, zakaj se je bitka končala tako, kot se je.

Vljudno vabljeni!